11.   תוספת להסכם הגירושין וממון
תוספת להסכם הגירושין וממון שנחתם ביום ________
התוספת נערכה ונחתמה ב________ ביום ________




ב י ן :




1.
____________ ת"ז ___________




2.
____________ ת"ז ___________ (קטינה)



הקטינה באמצעות אימה ___________ הנ"ל




שתיהן מרח' ___________ עיר _______



טל' ____________ פקס' ___________



(להלן: "האישה" ו/או "הילדה")

מצד אחד




ל ב י ן :




_______________ ת"ז ___________



מרח' ___________ עיר ___________



טל' ___________ פקס' ___________



(להלן: "האיש" ו/או "האב")

מצד שני

הואיל:
והאיש והאישה (להלן: "הצדדים") נישאו זה זל"ז כדמו"י ביום _________, כאשר נישואין אלה היו נישואיה השניים של האישה ואילו לאיש היו אלה נישואיו הראשונים (אולם על-אף האמור לאיש יש שתי בנות מחוץ לנישואין מיחסים עם אישה קודמת).

והואיל:
וחיי הנישואין של בני-הזוג לא עלה יפה והם נפרדו זמ"ז בג"פ אשר התקיים ביום __________, כאשר עובר לגירושין בפועל בינהם, חתמו הם ביום ____________ על הסכם גירושין וממון (להלן: "הסכם הגירושין"), ואשר במסגרתו הוסדרו ביניהם בהבנה ובהסכמה הדדית, כל העניינים הכרוכים בגירושין ו/או הנובעים מחיי הנישואין וכן על ענייני הממון והרכוש ביניהם.

והואיל:
וכעבור תקופה קצרה לאחר הגירושין, חזרו בני-הזוג לחיות יחדיו בניסיון לשקם את יחסיהם תקופה של מספר שבועות (להלן: "תקופת המגורים").

והואיל:
ובמהלך תקופת המגורים התעברה האישה מהאיש וכתוצאה מכך נולדה להם בשעה טובה ומוצלחת ביום __________ הבת __________.

והואיל:
ולמרות הנסיונות של בני-הזוג לגשר על הפערים ולשקם את יחסיהם, מאמציהם עלו בתוהו כחלוף _____________ בלבד, ועל-כן נפרדו בני-הזוג בשנית וחדלו לחיות יחדיו.

והואיל:
ומהנסיבות כפי שמפורטות לעיל, נתעורר הצורך לשנות ו/או להוסיף על הסכם הגירושין ובמיוחד לאור העובדה כי נולדה להם הבת - __________. 

והואיל:
והסכם הגירושין הקודם שנחתם בין הצדדים ביום __________ עומד בעינו על כל סעיפיו וטעמיו גם לאחר חתימת הסכם זה, מלבד השינויים ו/או התוספות האמורים בהסכם זה. שכן אין הסכם זה בא לגרוע מההסכם הקודם.

והואיל:
והצדדים הסכימו בזאת לשנות את הסכם הגירושין והממון בהתאם לנסיבות החדשות שנוצרו כאמור. 

אי-לכך הוסכם והותנה בין הצדדים כדלקמן:

1.
המבוא לנספח זה הינו חלק בלתי-נפרד ממנו ונספח זה הינו חלק בלתי-נפרד מהסכם הגירושין וממון שנחתם בין הצדדים עוד ביום __________.

2.
נספח זה אינו בא לגרוע ו/או לפגוע בהוראות הסכם הגירושין אלא אך לשנותו ו/או להוסיף עליו הכל כאמור בנספח זה גופו.

3.
הוסכם בין הצדדים כי החל מיום _________ ימשיך האיש ישלם לאישה את הסכום חודשי של ___________ ש"ח כפי שסוכם בין הצדדים בהסכם הגירושין, אולם סכום זה יפוצל לצרכים כדלקמן: 


א.
___________ ש"ח מתוך הסכום ייחשב כמשולם, על-ידי האיש לאישה, לטובת כיסוי התחייבותו של האיש כאמור בהסכם הגירושין וזאת עד להשלמת הסכום הכולל בשיעור של ____________ ש"ח אותו התחייב האיש לשלם לאישה (סעיף ________).


ב.
_______________ ש"ח מתוך הסכום הנ"ל ייחשב כמשולם על-ידי האיש לאישה כדמי מזונות עבור הבת המשותפת לצדדים - (להלן: "סכום המזונות הראשוני").

מזנות הבת אבישיג: 

4.
א.
האב ישלם לאישה דמי מזונות עבור הבת ________ למזונותיה לרבות מדור סך של ___________ ש"ח לחודש. סכום זה יועבר לאישה החל מיום ______________ ובכל ___________ לחודש שאחריו במסגרת ההסדר האמור בסעיף 3 להסכם זה לעיל.


ב.
התשלום החודשי כאמו, של סכום המזונות הראשוני יהיה צמוד למדד יוקר המחיה לצרכן ויעודכן כל ______ חודשים ללא הפרשים למפרע, כאשר המדד הבסיסי הינו המדד הידוע ואשר פורסם ביום __________.


ג.
החל מהמועד בו יפרע, האיש לאישה, את מלוא הסכום של ______ ש"ח על-פי התחייבותו בהסכם הגירושין, יועלו ויועמדו דמי המזונות אשר על האב לשלם לביתו הקטינה __________, על סך של ___________ ש"ח לחודש (להלן: "דמי המזונות הקבועים"). דהיינו, בפועל ימשיך האיש לשלם לאישה סך של ___________ ש"ח לחודש. ברם, כל הסכום ייחשב כתשלום בגין דמי מזונות הבת __________.


ד.
האישה מתחייבת לבטח את הילדה בביטוח רפואי משלים בקופת חולים לצורך הטיפולים הרפואיות להם תזדקק הבת. האיש/האב ישא במחצית מעלות ביטוח זה וישלמו לידי האישה בצירוף לתשלום המזונות, על חיוב זה יוחלו דיני המזונות.


ה.
בנוסף ישלם האיש/האב לידי האישה מחצית מכל עלות שתוצא עבור מטפלת/פעוטון/גן/בית-הספר, וכפי שיידרש על-ידי מוסדות אלו, בעתיד לבוא. וכן, יישא האיש במחצית כל עלות שתידרש בגין חוגים ו/או כעזרה לימודית לבת ואשר הצורך בעזרה זו יקבע על-ידי מומחה שחוות-דעתו תצדיק את ההוצאה האמורה. כן יישא האב במחצית עלות דמי רישום לקייטנה לבת לעתיד לבוא. על חיובים אלו יחולו דיני מזונות.


ו.
דמי מזונות שלא ישולמו במועדם יישאו הפרשי הצמדה וריבית כדין מהיום המיועד לתשלומם ועד יום ביצוע התשלום בפועל.


ז.
הצדדים מצהירים כי מזונות הבת, צרכיה ומדורה, כפי שהוסכמו על ידם בהסכם זה, נקבעו על-ידי הצדדים לאחר שהצדדים בדקו את צרכי הבת וצרכיה. כך שכל שינוי בסכום המזונות, בין הגדלה ובין הקטנה, יצריכו לצורך העניין שינוי נסיבות מהותי.

משמורת והסדר ראיה:

5.
מוסכם בזאת כי הבת __________ תהיינה במשמורתה, ברשותה ובהחזקתה של האישה עד להגיע הבת לגיל 18 שנה, בכפוף להוראות הסכם זה.

6.
האב יהי רשאי וזכאי כי הבת תהיה ברשותו בימים ובמועדים האמורים להלן:


א.
עד הגיע הבת ________ לגיל 36 חודשים, יבקר האיש את בתו ________ בימי שני וחמישי בין השעות 17:00 ל-20:00. ויחזירה לבית אמה בשעות הנקובות, למעט כאשר הוסכם אחרת בין הצדדים. כן יהיה האב זכאי לקחת הילדה בכל סוף שבוע שני החל משעה 11:00 ועד לשעה 20:00. האב ידאג להחזיר את הילדה לבית האם במדוייק ובמועד המוסכם כאמור.


ב.
בהגיע הבת _________ לגיל 36 חודשים ואילך, תעבור _________ ללינה חלקית ומדורגת בביתו של האב בפיקוח ותחת ייעוץ של בעל מקצוע בעניין במידת הצורך, כפי שיסוכם על-ידי שני הצדדים.


ג.
בהגיע הבת _____________ לגיל 36 חודשים ואילך, ימשיך ויבקר האיש את בתו __________ בימי שני וחמישי בין השעות 17:00 ל-20:00. ויחזירה לבית אמה בשעות הנקובות, למעט כאשר הוסכם אחרת בין הצדדים. כן יהיה רשאי האב לקחת את הבת בכל שבת שניה החל מיום ו' משעה 15:00 ולא יאוחר משעה לפני כניסת השבת, ויחזירה במוצאי-שבת, עד שעהלאחר צאת השבת,למקום מגורי האישה או למקום אחר בסמוך לבית האישה אם תודיע האישה על החזרתה למקום אחר.


ד.
בשמחות ואירועים משפחתיים יוכלו הצדדים, בתיאום מוקדם מראש, לקבל את הבת אפילו שוהה היא באותו מועד אצל הצד השני. 


ה.
הצדדים מתחייבים לחנך את הבת, לדרך לכיבוד הורים ולהימנע מלהסית אותה או להסיר את ליבה מכל אחד מההורים. הצדדים יידעו אחד את השני לגבי עניינים עקרוניים של הבת והחלטות עקרוניות באשר לבת, לרבות זרם החינוך, יתקבלו בהסכמה בין הצדדים. 


ו.
הצדדים מתחייבים ליתן אחד לשני מספרי טלפון זמינים בהם ניתן יהיה ליצור קשר זה עם זו לצורך התקשרות בכל הקשור בענייני הבנות. האישה מתחייבת לעדכן את האיש בעניינים מהותיים של הבת, כגון: מצב בריאותה, שמות רופאים מטפלים ולאיש הזכות להתעניין ולקבל מידע אצל כל רופא/מוסד בעניין.

 יציאת הבת לחו"ל:

7.
האיש והאישה מתחייבים שלא להוציא את הבת לחו"ל ללא הסכמת שניהם מראש ובכתב. להבטחת האמור יהווה אישור הסכם זה, צו קבוע לעיכוב יציאה מן הארץ כנגד הבת. כב' בית-המשפט מתבקש על-ידי הצדדים להוציא במעמד אישור נספח זה צו קבוע לעיכוב יציאה מן הארץ נגד הבת. הצו יפקע לגבי הבת עם הגיע לגיל 18. או בהתאם לבקשת מי מהצדדים תחת מתן ערבויות מתאימות אותן ייקבע יושב-ראש ההוצאה לפועל ב__________ אליו יפנו הצדדים לצורך זה ובהעדר הסכמה כל שהיא מצידם ליציאת הבת לחו"ל.

8.
הצדדים יפנו במשותף לבית-המשפט לענייני משפחה על-מנת לאשר נספח זה וליתן לו תוקף של פסק-דין על-פי חוק יחסי ממון בין בני-זוג, התשל"ג1973- ו/או חוק בית-המשפט לענייני משפחה, התשנ"ה1995- ו/או על-פי חוק הכשרות המשפטית והאפוטרופסות, התשכ"ב1962- ו/או על-פי כל דין, ויופיעו לשם כך לכל ישיבה שתקבע.

9.
מלבד האמור בהסכם זה אין ולא יהיו למי מבני-הזוג כל טענה ו/או תביעה מכל סוג שהוא האחד כלפי השני לרבות תביעות עתידיות מכל מין וסוג שהוא ובאם היתה ו/או תהיה למי מבני-הזוג טענה ו/או תביעה ו/או דרישה האחד כלפי משנהו - מוותר הוא בחתימתו על הסכם זה ויתור מלא ומוחלט.

10.
הצדדים יעשו כל פעולה ויחתמו על כל מסמך הנחוץ למימוש הסכם זה.

11.
המבוא וההצהרות שבראש הסכם זה והנספחים לו, מהווים חלק בלתי-נפרד הימנו ומחייבים בתוכנו. 

ולראיה באו הצדדים על החתום ביום 

לאחר שתוכן ההסכם הוסבר להם ולאחר שהבינו את תוכנו והינם חותמים עליו מרצונם הטוב והחופשי

     הבעל



     האישה

